# Agricultura de plantació

### De Viquipèdia

L'agricultura de plantació és la que en grans extensions conreades de plantes perennes obté un producte destinat quasi totalment al mercat exterior.

En un principi s'hi aplicava el règim econòmic colonial amb el capital aportat pels colonitzadors i els guanys exclusivament per a ells, mentre la mà d'obra, forçada a treballar, era molt barata.

Molt sovint aquest tipus d'agricultura és tan fonamental en l'economia d'una comunitat que es pot parlar d' 'economia de plantació.

## [edita] Evolució del concepte

- En l'antiga Roma en el latifundi ja es conreava extensivament la vinya i l'olivera amb treballadors esclaus i comercialització exterior.

- A partir del segle XV seguint els descobriments geogràfics de terres amb clima prou càlid, es van anar instalant allí factories per a la producció de canya de sucre i altres conreus tropicals amb mà d'obra esclava capturada a l'Àfrica o bé la semi esclava indígena.

- A partir del segle XIX amb l'abolició de l'esclavitud, la mà d'obra de les plantacions la constituien treballadors lliures però amb una remuneració extremadament baixa.

- En l'actualitat molts països de l'Àfrica subsahariana, Amèrica central i del sud i el Carib segueixen tenint una proporció molt elevada dels seus ingressos basada en els productes de les plantacions fins i tot això passa en un país comunista i d'economia planificada com Cuba en el cas de la canya de sucre. El sistema ha evolucionat cap a un cert repartiment de la propietat de la terra mentre que els governs procuren diversificar les seves economies. Al llarg dels temps els preus dels productes collits han disminuït mentre que els dels insums han augmentat. Mercats exteriors occidentals segueixen fixant els preus d'aquestes primeres matèries.

## [edita] Productes de plantació

Tots són conreus de clima com a mínim subtropical amb gran necessitat de mà d'obra ja que, entre altres raons tècniques, normalment la collita no té una maduració agrupada i necessita ser feta amb molta cura com en els casos del grans de cafè, les fulles del té o del tabac. La mecanització de la collita del cotó i la canya de sucre és possible però a molts països aquests productes continuen essent recollits manualment.

Les malalties i les plagues s'estenen més fàcilment sobre grans extensions conreades contínues.

Alguns productes han perdut importància perquè han estat total o parcialment substituïts per altres de més facil conreu com és el cas de sucre de canya pel de remolatxa o ha aparegut un derivat sintètic com en el cautxú encara que el cautxú natural per a certes aplicacions continua usant-se.

- Arbres: Cautxú, Cacau, Copra
- Arbusts: Cafè i Te
- Herbacis: Canya de sucre, Cotó, Tabac, Pinya tropical, Banana.

Obtingut de "http://ca.wikipedia.org../../../a/g/r/Agricultura_de_plantaci%C3%B3.html"

Categoria: Sistemes agrícoles

##### Views

- Article
- Discussió
- Revisió actual

##### Cerca

##### En altres llengües

- English
- Español
- Français
- Italiano
- Nederlands
- Português
- 中文